பெல்லாரி மாவட்டத்தில் நான் முதன்முதலாக வேலைக்குச் சேர்ந்த இடம் மிகவும் பின்தங்கிய பகுதி. ஒன்றிரண்டு மாதப்பழக்கத்தில் எனக்கு அங்கே சில நண்பர்கள் கிடைத்தார்கள். அவர்கள் மூலம் அங்கே வசிக்கிற பல மாணவர்கள் ஆங்கிலம் வாசிப்பதில் தடுமாறுவதை அறிந்தேன். உடனே நான் அவர்களுக்கு ஆங்கிலம் போதிப்பதாகச் சொன்னேன். வெறுமனே நடைப்பயிற்சியில் கழிகிற சாயங்கால வேளைகளில் ஒன்றிரண்டு மணிநேரத்தை இதற்காகச் செலவு செய்வதில் எனக்கு எந்தத் தடையுமில்லை. என் எண்ணத்தையொட்டி நண்பர்களும் மகிழ்ச்சியைத் தெரிவித்தார்கள். மாணவர்கள் அமர்ந்து கற்றுக்கொள்ள மின்வசதியுள்ள ஒரு கூடம் மட்டுமே தேவையாக இருந்தது.